  Майя Бывальцева 25-тӥ толсурлы Удмуртиын эшшо 182 муртлэсь выль коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын 14 аресозь сизьым пиналъёс, 65 ареслэсь бадӟым 78 кунмуртъёс Диагноззы Ижкарын 141 улӥсьёслэн зэмаз, Сарапулын – 19, Дэри ёросын – тямыс, Якшур-Бӧдья, Пичи Пурга ёросъёсын – быдэн вить, Кияса ёросын – куинь, Камбарка ёросын – одӥг. 186 адями висёнэз вормиз Туннэ нуналлы Удмуртиын выль коронавирус инфекциен черлан 24 сюрс 763 учыр лабораториосын зэматэмын. 20 сюрс 913 адями йӧназ, 325 мурт кулӥз. Та дыре 133 висисьёслэн тазалыксы секыт лыдъяське. Элькунын выль коронавирус инфекцилы 807 сюрс 24 эскеронъёс ортчытӥзы, берло нуналскын – 3 сюрс 521. Ватсалом, 25-тӥ толсурлы Удмуртиын 4 сюрс 495 адями коронавируслэсь прививка пуктӥз, со пӧлысь 750 мурт кыкетӥ компонентсэ но басьтӥз ни. Тегъёс: Тазалык Ижкар висён Удмуртия коронавирус  